stanford-oval/wikipedia huggingface dataset:
Silent Library Suomi
Ohjelman kulku

Joka jaksossa nähdään tyypillisesti julkkiksia, jotka ovat valinneet parhaita kavereita tai työtovereita mukaan ottamaan toisista mittaa ja kerryttämään valitsemaansa hyväntekeväisyysliiton rahapottia. Joka jaksossa nähdään yhteensä kuusi kilpailijaa.
Kierrosten jokaisen tehtävän alkuun jokaiselle joukkueen jäsenelle jaetaan yksi kuvakortti. Tämän jälkeen jokainen kääntää kortin yhtä aikaa, ja se, jonka kortissa on pääkallon kuva, joutuu kohtaamaan mitä eriskummallisimman tehtävän. Tämä tehtävä pitää kuitenkin tehdä hiirenhiljaa, jottei kirjastonhoitaja häiriinny. Mikäli tehtävien aikana jokin henkilö pitää liikaa ääntä, ohjelman kirjastonhoitajana toimiva Riku Rantala ei voi antaa palkintoa, kun taas onnistuneesta, mahdollisimman hiljaisesta suorituksesta tiimin hyväntekeväisyyspottiin tulee ennalta määrätyn määrän verran lisää rahaa.
Pottiin voi kertyä joka kierroksella eri määrä rahaa, ja sen arvo nousee tehtävien edetessä ja vaikeutuessa.
Sinfonia nro 2 (Schumann)

Robert Schumannin toinen sinfonia C-duurissa (op. 61) on järjestyksessä oikeastaan säveltäjän kolmas. Sitä ennen hän oli ennättänyt säveltää ensimmäisen sinfoniansa ja ensimmäisen version neljännestä sinfoniastaan.
Sinfonia nro 2 on sävelletty vuosina 1845–1846. Sen kantaesitti Leipzigissä Mendelssohn.
Osat

Sostenuto assai — Allegro, ma non troppo
Scherzo. Allegro vivace
Adagio espressivo
Allegro molto vivace
Aiheesta muualla

IMSLP: Symphony No.2, Op.61 (Schumann, Robert) (nuotteja)
Robert Schumannin sinfoniat
Sinfonia nro 1 B-duuri (Kevät; op. 38)
Sinfonia nro 2 C-duuri (op. 61)
Sinfonia nro 3 Es-duuri (Reiniläinen; op. 97)
Sinfonia nro 4 d-molli (op. 120)
Senegalinkumiliaani

| Senegalinkumiliaani |
| --- | --- |
 Senegalinkumiliaanin hedelmä.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Varsinaiskaksisirkkaiset Rosopsida
Lahko::  Gentianales
Heimo::  Oleanterikasvit Apocynaceae
Suku::  Kumiliaanit Saba
Laji::  senegalensis
Kaksiosainen nimi
 Saba senegalensis  (A.DC.) Pichon 
Katso myös
   Senegalinkumiliaani Wikispeciesissä   Senegalinkumiliaani Commonsissa 
Infobox OKNimi-testi OK: 
Senegalinkumiliaani (Saba senegalensis) on kumiliaanien sukuun kuuluva oleanterikasvi.
Senegalinkumiliaani on suuri puuvartinen liaani. Sen kumimaista maitiaisnestettä sisältävä varsi voi kasvaa yli 40 metrin pituiseksi ja jopa 47 senttiä paksuksi. Senegalinkumiliaanin hedelmä on 7–10 senttiä pitkä ja 6–8 senttiä leveä munanmuotoinen marja, joka sisältää hedelmälihaa ja siemeniä.
Senegalinkumiliaani kasvaa villinä Länsi-Afrikassa, Etelä-Sudanissa ja Tansaniassa. Sen kasvuympäristöjä ovat jokivarret, kostea puusavanni, galleriametsät, rotkot ja kiviset kukkulat. Liaani tuottaa hedelmiä kerran kahdessa vuodessa. Ne kypsyvät sadekauden aikana kesä-syyskuussa.
Senegalinkumiliaanin hedelmät sisältävät 80 prosenttia vettä sekä paljon hiilihydraatteja, C-vitamiinia, karoteeneja, polyfenoleja ja happoja. Niitä kerätään ja syödään ja niistä valmistetaan pyrettä, mehua, hilloa, hyytelöä ja säilykkeitä. Kasvin hedelmiä, lehtiä, maitiaisnestettä ja juuria käytetään kansanlääkinnässä.
Senegalinkumiliaanin hedelmät ovat hyvin arvostettuja, mutta niiden kaupallinen potentiaali on vielä suurelta osin hyödyntämättä. Luonnossa niitä syövät varsinkin apinat.
Aiheesta muualla

iNaturalist: Saba senegalensis
Integrated Taxonomic Information System (ITIS): Saba senegalensis (englanniksi)
Global Biodiversity Information Facility (GBIF): Saba senegalensis (englanniksi)
United States Department of Agriculture (USDA): Saba senegalensis (englanniksi)
Centre for Agriculture and Biosciences International (CABI): Saba senegalensis (englanniksi)
The Plant List: Saba senegalensis (englanniksi)
Shura Cherkassky

Shura Cherkassky (7. lokakuuta 1909 Odessa, Ukraina – 27. joulukuuta 1995 Lontoo, Englanti) oli ukrainalaissyntyinen pianisti. Hän muutti lapsena Yhdysvaltoihin, jonka kansalaisuuden sai ja piti, vaikka asui 1950-luvulla eteläisessä Ranskassa ja 1960-luvulta elämänsä loppuun saakka Lontoossa.
Cherkassky oli yksi viimeisistä romanttisen kosketinsoittamisen tradition seuraajista. Hänen tulkintansa olivat individualistisia ja kokeilevia. Vuonna 1978 hän kertoi The New York Timesille soittavansa intuitiivisesti; hän katsoi erilaisten soittotyylien olevan eri pianisteille luontevia eikä hän siten automaattisesti pitänyt omia tulkintatapojaan muille suositeltavina. Hän itse ei ollut täysin tyytyväinen siihen, että häntä kuvattiin "viimeiseksi romantikoksi"; hän kertoi soittavansa tavalla, jolla haluaa, ja tapa saattoi vaihdella illasta toiseen. Cherkassky soitti romanttista ohjelmistoa, kuten Frédéric Chopinin, Sergei Rahmaninovin, Modest Mussorgskin ja Franz Lisztin musiikkia, mutta sisällytti ohjelmistoonsa myös uudenaikaisempaa musiikkia (mm. Charles Ives, Paul Hindemith, Pierre Boulez, György Ligeti, Alban Berg, Karlheinz Stockhausen, Olivier Messiaen, Aaron Copland, Leonard Bernstein), vaikkei tullut siitä yhtä tunnetuksi. Hän kuitenkin liikkui sujuvasti romanttisten ja uudempien tyylien välimaastossa.
Äänitykset

Cherkassky teki ensimmäiset levytyksensä jo 1920-luvulla ja jatkoi levyttämistä 1990-luvulle saakka. Kamarimusiikkia hän äänitti vain kerran: säestäessään sellisti Marcel Hubertia Rahmaninovin sellosonaatin levytyksellä 1930-luvun puolessavälissä. Esiintyessään usein Euroopassa Cherkassky pääsi 1950-luvulla tekemään levytyksiä HMV:lle. Suurin osa kaikista levytyksistä on peräisin Cherkasskyn myöhäiseltä uralta. Ne kattavat suurimman osan hänen romanttisesta ohjelmistostaan. Levytyksiä on julkaistu muun muassa Decca- ja Nimbus-levymerkeillä. Nimbukselle tehtyjen levytysten sarja edisti Cherkasskyn suosion kasvua 1980-luvulla. Yhtiö salli artisteille runsaan liikkumavaran. Cherkassky kuitenkin jätti Nimbuksen vuonna 1990, kun suurempi Decca aloitti hänen konserttiensa äänittämisen ja julkaisi BBC:n äänittämiä arkistoperformansseja. Decca julkaisi myös äänityksen Cherkasskyn 80-vuotisjuhlakonsertista Carnegie Hallista. Sen kautta julkaistiin lisäksi kahden Lontoossa järjestetyn resitaalin äänitykset vuodelta 1975.
Radioasemat tekivät säännöllisesti lähetyksiä Cherkasskyn esiintymisistä hänen uransa neljän viimeisen vuosikymmenen aikana.
Yksityiselämä

Cherkassky solmi vuonna 1946 kaksi vuotta kestäneen avioliiton, joka ei kuitenkaan ollut onnistunut.
Sinfonia nro 38 (Mozart)

Sinfonia no. 38 D-duuri (KV 504) on Wolfgang Amadeus Mozartin vuonna 1786 valmistunut sinfonia. Sinfonia tunnetaan lisänimellä Prahalainen. Teos ensiesitettiin Prahassa 19. tammikuuta 1787.
Osat

Adagio - Allegro
Andante
Finale (Presto)
Aiheesta muualla

Teos IMSLP-projektissa (englanniksi)
Sinfonian alku
Sinfonia nro 39 (Mozart)

Sinfonian alkua
Sinfonia no. 39 Es-duuri (KV 543) on Wolfgang Amadeus Mozartin vuonna 1788 valmistunut sinfonia. Sinfonia valmistui 26. kesäkuuta ja se oli ensimmäinen Mozartin kesällä 1788 säveltämistä hänen viimeiseksi jääneistä kolmesta sinfoniasta. Samana vuonna valmistuivat myös sinfoniat nro 40 ja 41.
Sinfonia on sävelletty huilulle, klarineteille, fagoteille, käyrätorville, trumpeteille, patarummuille ja jousisoittimille. Teoksen ensiesityksestä ja siitä, esitettiinkö se Mozartin elinaikana ei ole varmaa tietoa. Nykyisin teos kuuluu sinfoniaorkestereiden keskeisiin ohjelmistoihin.
Ensimmäinen osa alkaa majesteettisella johdannolla (Adagio), jota seuraa sonaattimuotoinen Allegro. Menuetti on 3/4-tahtinen, jossa trion muodostaa kansantanssi ländler. Triossa on klarineteilla merkittävä osuus, missä toinen klarinetti säestää alarekisterissä.
Osat

Adagio - Allegro
Andante con moto
Menuetto: Trio
Allegro
Aiheesta muualla

Äänite Archive.orgissa
Tulonsiirto

Tulonsiirto tarkoittaa politiikassa ja kansantaloudessa tulojen siirtoa tulonsaajalta toiselle. Kansantaloudessa valtion tulonsiirrot voidaan käsittää myös negatiivisena verona. Esimerkkeinä tulonsiirroista voidaan mainita eläkkeet, lapsilisät ja opintorahat. Tulonsiirrot ovat osa sosiaaliturvaa, ns. sosiaalinen vakuutus. Keskivertoihminen maksaa tulonsiirtoja yhtä paljon kuin saakin, jolloin hänen voidaan ajatella kustantavan itse oman sosiaaliturvansa. Tulonsiirrot voidaan ajatella myös temporaalisina siirroksina eliniän aikana. Esimerkiksi keskivertoihminen työssäoloaikanaan maksaa verot joilla kustannetaan hänen lapsuutensa lapsilisät, nuoruuden opintotuet, työkatkosten työttömyysturva ja vanhuuden eläkkeet. Ekonomistit erottelevat tulonsiirrot tarkasti muista valtion menoista muun muassa laskiessaan verotaakan rasittavuutta, kun taas tavalliselle kansalaiselle on usein epäselvää mistä verotaakka muodostuu. He saattavat käsittää julkissektorin tuottamien palvelujen nielevän kaikki verotulot, unohtaen tulonsiirrot. Tulonsiirto monimuotoisena käsitteenä voidaan laajentaa kansalaista huomattavasti laajempaankin yksikköön, kuten valtioon.
Tom Walsh

| Tom Walsh |
| --- | --- |

Henkilötiedot
Syntynyt: 22. huhtikuuta 1983 (ikä 41) Arlington, Massachusetts
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  90 kg
Pelinumero:  15
Pelaajaura
Pääsarjaura:  2006–2010
Seurat:  Worcester Sharks (AHL),   Fresno Falcons (ECHL),   HIFK (SM-liiga)   Belfast Giants (EIHL)
NHL-varaus:  163. varaus, 2002 San Jose Sharks
Tom Walsh (s. 22. huhtikuuta 1983 Arlington, Massachusetts) on yhdysvaltalainen jääkiekkopuolustaja.
Ura

Walsh pelasi yliopistosarjassa Harvardin yliopiston joukkueessa neljä kautta (2002–2006). Tämän jälkeen Walsh siirtyi AHL:ssa pelaavaan San Jose Sharksin farmijoukkue Worcester Sharksiin kaudeksi 2006–2007. Osan kaudesta Walsh pelasi ECHL-sarjassa Fresno Falconsin joukkueessa. Kaudeksi 2007–2008 Walsh kuitenkin vakiinnutti paikkansa Worcesterin puolustuksessa, ja pelasi koko kauden AHL:ssä.
Walsh siirtyi kaudeksi 2008–2009 SM-liigaan HIFK:hon. Walsh pelasi HIFK:ssa 30 ottelua, mutta osapuolet purkivat sopimuksensa tammikuussa, ja Walsh palasi tämän jälkeen kotimaahansa kuntouttamaan olkapäätään. Britannian pääsarjajoukkue Belfast Giants hankki Walshin joukkueeseensa kaudeksi 2009–2010. Walsh lopetti uransa keväällä 2010.
Tulonen

Tulonen on sukunimi, joka on muun muassa seuraavilla suomalaisilla henkilöillä:
Helmi Tulonen (s. 1998), koripalloilija
Irja Tulonen (s. 1943), kansanedustaja (Kokoomus)
Jarmo Tulonen (s. 1950), näyttelijä
Juha Tulonen (s. 1957), lentopalloilija
Kauko Tulonen (1914–2012), metsänhoitaja ja yritysjohtaja, metsäneuvos
Kirsti Tulonen-Seppänen, toimittaja ja kirjailija, Esko Seppäsen puoliso, Iiro Seppäsen äiti
Lea Laven (ent. Tulonen, s. 1948), iskelmälaulaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tom Watson

Tom Watson
Thomas Sturges "Tom" Watson (s. 4. syyskuuta 1949) on yhdysvaltalainen golfaaja.
Kansas Cityssä, Missourissa syntynyt Watson perehtyi lajiin jo lapsena isänsä johdolla. Hän aloitti ammattilaisuransa vuonna 1971, jolloin hän myös valmistui Stanfordin yliopistosta. Hän oli vuonna 1993 Yhdysvaltain Ryder Cup -joukkueen kapteenina.
Vuonna 2000 Golf Digest -lehti nimesi Watsonin kaikkien aikojen kymmenenneksi suurimmaksi pelaajaksi. Hän on ollut PGA:n vuoden pelaaja kuuteen otteeseen ja voittanut kolme Vardon Trophya. Hänelle myönnettiin vuonna 1988 paikka World Golf Hall of Famesta.
Major championshipit

Watson on voittanut ammattilaisurallaan kahdeksan niin kutsuttua major championship -turnausta:
The Masters Tournament (1977, 1981)
Yhdysvaltain avoin (1982)
Britannian avoin (1975, 1977, 1980, 1982, 1983)
PGA Championshipissa hän ylsi toiseksi vuonna 1978.
Tui (täsmennyssivu)

Tui tai TUI voi tarkoittaa seuraavia asioita:
Tui, Uudessa-Seelannissa kotoperäisenä esiintyvä lintulaji
Tui, kaupunki Pontevedran maakunnassa Galiciassa, Espanjassa
TUI Travel PLC, brittiläis-saksalainen matkailualan yhtiö
TUI AG, saksalainen matkailu- ja kuljetusalan yhtiö
TUI Finland (entinen Finnmatkat), edellämainitun suomalainen tytäryhtiö
Text User Interface, tekstipohjainen käyttöliittymä
saudiarabialaisen Turaifin lentokentän IATA-koodi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tui”, voi hakea sivunnimihaulla, laajalla sivunnimihaulla tai tekstihaulla.
Seeprakirjoahven

| Seeprakirjoahven |
| --- | --- |
 Aikuinen naaras
Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Alaheimo::  Kirjoahvenet Cichlasomatinae
Suku::  Amatitlania
Laji::  nigrofasciata
Kaksiosainen nimi
 Amatitlania nigrofasciata  (Günther, 1867) 
Synonyymit
 Archocentrus nigrofasciatus  Cryptoheros nigrofasciatus 
Katso myös
   Seeprakirjoahven Commonsissa 
Infobox OKNimi-testi OKIUCN-testi OK: 
Seeprakirjoahven (Amatitlania nigrofasciata, vanh. Cryptoheros nigrofasciatus ja Archocentrus nigrofasciatus) on  keskiamerikkalainen kirjoahven. Se on  kestävä ja lisääntyy helposti, joten siitä on tullut suosittu akvaariokala.
Koko ja ulkonäkö

Villeillä seeprakirjoahvenilla on aikuisena 8–10 mustaa pystyraitaa harmaalla pohjalla. Naaraalla raidat ovat selvemmät kuin harmaammalla koiraalla. Kalasta on jalostettu erilaisia värimuotoja. Kalat voivat kasvaa noin 12 cm pitkiksi. Koiraan otsaan tulee vanhemmiten kyhmy. Naaraan koiraasta selkeimmin erottava tuntomerkki on naaraan punertava kylki. Sen väri voimistuu kutuaikana ja siinä voi korostua erilaisissa valoissa ja kulmissa spektrin muitakin värejä. Naaras on huomattavasti pienempi vanhaa koirasta ja kutevilla parilla voi olla todella suuri kokoero. Kudun jälkeen koiras usein häätää naaraan ja jos naaras on nuori, kokematon ja pieni, sen kohtalona voi olla hengenmeno. Akvaariossa seeprakirjoahvenkoiras pariutuu hanakasti aikuiseksi kasvavan naaraspoikasen kanssa.
Alkuperä

Seeprakirjoahven on kotoisin Keski-Amerikan järvistä ja joista. Sitä tavataan kivipohjaisilta alueilta Tyyneenmereen laskevista vesistöistä El Salvadorin ja Guatemalan väliltä, Atlanttiin laskevista vesistöistä Hondurasista Guatemalaan. Niitä on istutettu moniin lämpimiin maihin, kuten Australiaan, Japaniin ja Meksikoon. Kaikki kaupoissa myytävät seeprakirjoahvenet ovat syntyneet vankeudessa.
Käyttäytyminen ja lisääntyminen

Seeprakirjoahven voi olla hyvinkin aggressiivinen sekä lajitovereitaan että muita lajeja kohtaan. Se kaivelee monien kirjoahventen tapaan kutuaikoina mielellään pohjasoraa. Pieneen tai pienehköön (alle 150 litraa) altaaseen ei kannata hankkia. Suuressakin altaassa reviirikäyttäytyminen on yleistä, mikä johtuu pääosin kutureviiristä. Kuteva pariskunta valitsee itselleen reviirin joita yhdessä vartioivat tiukasti. Ne munivat sinne 100–150 munaa. Kaikki alueelle osuvat kulkijat häädetään yhteistuumin pois kudun hautumisen aikana. Tämä yhdessä usein tapahtuvan kutemisen kanssa asettaa kaloille hoitovaatimuksia, joista altaan suuri koko on tärkeä.
Seeprakirjoahventen kanssa pärjäävät sen itsensä kokoiset kalat, plekot, leväbarbi ja  isot monnit. Myös karaistuneemmat tetrat isoina parvina panevat niille hanttiin. Kirjoahventen kaivelu tuhoaa monimuotoisen kasvitarhan, mutta ruukkuihin istutetut vahvat kasvit, kuten miekkakasvit voivat selvitä.
Alle 1000 litran akvaarioon mahtuu yksi seeprakirjoahvenpari. Seeprakirjoahven lisääntyy kotiakvaariossakin melko helposti muihin kirjoahveniin verrattuna, poikasia jää henkiin vaihtelevasti. Seeprakirjoahven on mainettaan parempi ja upea laji kirjoahventen joukossa.kenen mukaan? Ne ottavat kieltämättä altaan haltuunsa, mutta hyväksyvät hiljalleen ja tottuvat sen elämään ja eläjiin. Ennemminkin on ongelma totuttaa ne uusiin asukkaisiin kuin varjella akvaarion muita asukkaita altaassa.
Seeprakirjoahventen poikasista on ylitarjontaa, joten lisääntymisestä voi tulla riesa. Ahkeran kutijan on annettava kutea, viettiä ei voi estää. Ahvenet kosivat ja kutevat, vartioivat ja allas on varpaillaan.[lähde? ] Kudulle ei kannata tehdä mitään, jos kudun imuroi pois ahvenet kutevat heti uudestaan, naaraalla on mätiä ja koiraalla maitia. Mutta noin 4 päivän kuluttua kudusta koiraan ja naaraan hormonit hellittävät ja ne alkavat valmistautua uuteen elämänvaiheeseen.  Kutu on muuttunut alkioiksi mutta ei ole kuoriutunut, ja sen voi poistaa akvaariosta ja tuhota kiehuvalla vedellä. Näin rauha säilyy altaassa kunnes on seuraavan kudun aika.[lähde? ]
Ravinto

Seeprakirjoahven syö luonnossa matoja, äyriäisiä, hyönteisiä, pikkukaloja ja kasvisainesta. Akvaariossa se syö ahnaasti kaikenlaista ruokaa.
Tove Hedström

Tove Hedström (18. tammikuuta 1907 Helsinki – 4. toukokuuta 1944 Helsinki) oli suomalainen  ruotsin kielellä kirjoittanut kirjailija.
Hedström julkaisi 1942 talvisota-aiheisen teoksen Allt blev annorlunda joka käännettiin myös tanskan kielelle (Alt blev anderledes, De Unges Forlag, København 1943).
Teoksia

Allt blev annorlunda : berättelse från Finlands vinterkrig.        Söderström, Helsingfors 1942
Tove Fergo

| Tove Fergo> Tanskan kirkkoministeri |
| --- | --- |
 Anders Fogh Rasmussenin I hallitus 27. marraskuuta 2001 – 18. helmikuuta 2005  
Edeltäjä:  Johannes Lebech
Seuraaja:  Bertel Haarder
Kansankäräjäedustaja
 1994–2005  
Henkilötiedot
Syntynyt: 24. syyskuuta 1946 Kööpenhamina, Tanska
Kuollut: 4. lokakuuta 2015 (69 vuotta)
Ammatti:  pappi, poliitikko
Tiedot
Puolue:  Venstre
Tutkinnot:  Kööpenhaminan yliopisto
Tove Fergo (24. syyskuuta 1946 Kööpenhamina – 4. lokakuuta 2015) oli tanskalainen pappi sekä Venstren poliitikko. Hän istui kansankäräjillä vuosina 1994–2005 ja toimi Tanskan kirkkoministerinä vuosina 2001–2005.
Aiheesta muualla

Tove Fergo Tanskan kansankäräjien verkkosivuilla (tanskaksi)
Tuhovišta

| Tuhovišta Туховища |
| --- | --- |
 Tuhovišta
 Tuhovišta
 Koordinaatit: 41°30′N, 24°3′E 
Valtio:  Bulgaria
Provinssit:  Blagoevgrad
Kunnat:  Satovtša
Hallinto:  
 – Asutustyyppi:  kylä
 – Pormestari:  Ventsislav Šišmanov
Pinta-ala:  
 – Kokonaispinta-ala:  17,1 km²
Korkeus:  836–999 m
Väkiluku (2018)  (arvio):  691
 – Väestötiheys:  40,4 as./km²
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Tuhovišta (bulg. Туховища) on kylä Bulgariassa. Tuhovištan asukasluku oli vuoden 2018 arvion mukaan 691. Kylä sijaitsee Satovtšan kunnassa Blagoevgradin alueella.
Tuhtihaarakas

| Tuhtihaarakas |
| --- | --- |

Uhanalaisuusluokitus
 
Suomessa::  Elinvoimainen 
 
Tieteellinen luokittelu
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Phallomycetidae
Lahko::  Gomphales
Heimo::  Gomphaceae
Suku::  Keltahaarakkaat Ramaria
Laji::  boreimaxima
Kaksiosainen nimi
 Ramaria boreimaxima  Kytöv. & M.Toivonen 
Infobox OKNimi-testi OK: 
Tuhtihaarakas (Ramaria boreimaxima) on keltahaarakkaiden sukuun kuuluva sieni. Se on suurin Suomessa esiintyvistä suvun lajeista. Se voi painaa monta kiloa ja sen valkoinen jalka on tuhti. Laji kasvaa kuivilla mäntykankailla. Se on vanhana kitkerä, mutta nuorena hyvä ruokasieni.
Halkaistu tuhtihaarakas
Silent Scream

| Silent Scream> Tiedot |
| --- | --- |
Toiminnassa:  2009– 
Tyylilaji:  indie rock
Kotipaikka:  , Helsinki
Laulukieli:  englanti
Jäsenet:  Antti Lautala,  laulu, kitara, kosketinsoitin   Jukka Laine,  rummut   Matthew Pallasoja,  basso  
Levy-yhtiö:  Stupido Records, 2010  
Aiheesta muualla
MySpace-sivu
Infobox OKNimi-testi OK: 
Silent Scream on suomalainen yhtye, joka on perustettu vuonna 2009 hajonneen Varjon raunioista. Varjon perustajajäsenet Antti Lautala ja Henry Waldén olivat sopineet aikanaan, että jos toinen eroaa bändistä tai kuolee, toinen ei jatka bändiä Varjo-nimellä. Waldénin kuoltua tapaturmaisesti syyskuussa 2008 Varjo-yhtye lopetti, ja loput jäsenet jatkoivat nimellä Silent Scream. Silent Screamin kokoonpanossa on nyt kolme jäsentä, Antti Lautala, Jukka Laine ja Matthew Pallasoja. Vuonna 2010 Silent Scream julkaisi ensimmäisen pitkäsoittonsa nimeltään In the Cinema. Albumilla on kuultavissa vaikutteita muun muassa kauhuelokuvien klassikoista ja Killing Joken kaltaisista post-punk -yhtyeistä.
Diskografia

In the Cinema (2010,  Stupido Records)
Aiheesta muualla

Sue, 22.02.2010, Eilisen jälkeen / Viimeinen näytös: Liikkuvat Lapset, Päät, Silent Scream / Varjo[vanhentunut linkki] (keikka-arvio)
SecuROM

SecuROM on Sonyn kehittämä CD/DVD-kopiointisuojausohjelma ja käyttöoikeuksien hallintamekanismi, jota käytetään useimmiten Microsoft Windowsin tietokonepeleissä. SecuROM vaikeuttaa tekijänoikeuksilla suojattujen tuotteiden jäljentämistä ja takaisinmallinnusta.
Electronic Frontier Foundation uskoo, että SecuROMia käytetään fair-use -oikeuksien rajoittamiseen. SecuROMin käyttö on synnyttänyt kiistaa, koska SecuROMia käyttävän pelin asennuksen poistaessa SecuROMin asennus ei poistu.
Ohjelmisto

SecuROM 7.x oli ensimmäinen versio, jonka mukana tuli SecuROM Removal Tool, joka väittää auttavansa käyttäjiä poistamaan sen, kun sitä käyttävä ohjelma poistetaan.
Ohjelmisto > Tiedetyt ongelmat

Windows Vistaa käytettäessä SecuROM estää peliä käynnistymästä, jos "Explicit Congestion Notification" on käytössä Vistan verkostossa.
Levyasemien emulaattorit ja jotkin virheenkorjausohjelmat aiheuttavat myös pelin kaatumisen ja turvamoduulivirhe syntyy.
Microsoft on poistanut tuen SafeDisc- ja vanhemmilta SecuROM-suojauksilta Windows 10 -käyttöjärjestelmässä. Syynä on niissä olleiden haavoittuvuuksien aiheuttamat turvallisuusriskit. Tämän jälkeen näitä pelejä voi pelata vain ns. no-cd-kräkkien avulla tai ostamalla pelin uudelleen suojaamattomia versioita myyvistä pelikaupoista.
Ristiriidat > BioShock

Kuluttajat ovat syyttäneet BioShockia rootkitin asentamisesta. Virallisessa ilmoituksessa kiellettiin minkäänlaisen rootkitin käyttö.
Ristiriidat > Mass Effect

Toukokuussa 2008 EA ilmoitti, että Mass Effectin PC-versio tulisi käyttämään SecuROMin 7.x -versiota edellyttäen ohjelmiston uudelleen aktivoimista joka kymmenes päivä. Valituksien vuoksi EA poisti tämän aktivoimisen, mutta piti SecuROMin. SecuROMin tuoteaktivointilaitos käytti silti erilaista rajaa, joka sisälsi sen, että asiakas voisi vain kolme kertaa aktivoida pelin. Tämän jälkeen peliä ei voi pelata, kunnes EA:lle on ilmoitettu ja kun se on resetoinut aktivointilimitin.
Ristiriidat > Spore

7. syyskuuta 2008 EA julkaisi SecuROMia käyttävän Spore-videopelin. Spore oli 1,7 miljoonalla BitTorrent-latauksella vuoden 2008 eniten laittomasti ladattu peli.;journalistien mukaan tämä oli SecuROMiin tyytymättömien käyttäjien reaktion seurausta.
SecuROMin käyttämisen tuloksena Electronic Artsia vastaan nostettiin Melissa Thomasin johdolla ryhmäkanne. Tämän jälkeen useita muitakin ryhmäkanteita on nostettu EA:ta vastaan.
Aiheesta muualla

SecuROM
Sony